12. nóvember

12. nóvember er 316. dagur ársins (317. á hlaupári) samkvæmt gregoríska tímatalinu. 49 dagar eru eftir af árinu.

 Atburðir 
 1713 - Íhaldsflokkurinn vann meirihluta á breska þinginu.
 1753 - Spánarkonungur setti reglugerð um leiksýningar og siðgæði þeirra. Ósiðlegir og eggjandi dansar væru óæskilegir.
 1796 - Napóleon beið sinn fyrsta ósigur í orrustu fyrir Austurríkismönnum í Caldiero, Ítalíu. Herinn hörfaði til Verona.
 1906 - Blaðamannaávarpið var sett fram af ritstjórum sex helstu dagblaða á Íslandi.
 1927 - Lev Trotskíj var rekinn úr sovéska kommúnistaflokknum.
 1944 - Þúsund fórust þegar þýska skipið Tirpitz sökk utan við Tromsø í Noregi.
 1965 - Hvassaleitisskóli var settur í fyrsta skipti.
 1967 - Flatey á Skjálfanda fór í eyði er síðustu 10 íbúarnir fluttust þaðan. Þar höfðu 100 manns búið fáum árum áður.
 1970 - Hvirfilbylurinn Bhola drap hálfa milljón manna í Bangladess.
 1980 - Geimkönnunarfarið Voyager 1 komst næst Satúrnusi.
 1981 
 Kirkjuþing ensku biskupakirkjunnar samþykkti að heimila vígslu kvenna.
 Geimskutlan Columbia fór á loft í annað sinn og var þar með fyrsta geimfarið sem var endurnýtt.
 1982 - Júríj Andropov varð aðalritari sovéska kommúnistaflokksins eftir lát Leoníds Bresnjev.
 1986 - Hljómplata John Farnham Whispering Jack kom út og varð mest selda hljómplata Ástralíu.
 1987 
 Metsöluplata Bjartmars Guðlaugssonar, Í fylgd með fullorðnum, kom út.
 Fyrsti Kentucky Fried Chicken-staðurinn var opnaður í Beijing í Kína.
 1989 - Fyrstu forsetakosningarnar frá 1960 voru haldnar í Brasilíu.
 1990 
 Akihito var krýndur Japanskeisari.
 Tim Berners-Lee gaf út formlega tillögu að Veraldarvefnum.
 Upp komst að poppdúettinn Milli Vanilli hefðu ekki sungið lögin á nýjustu plötu sinni sjálfir.
 1991 - Íslenska stálfélagið hf var tekið til gjaldþrotaskipta.
 1993 - Lundúnasamningur um varnir gegn mengun hafsins vegna losunar úrgangsefna og annarra efna í það gerði losun kjarnorkuúrgangs í sjó ólöglega.
 1994 - Guðmundur Árni Stefánsson baðst lausnar sem félagsmálaráðherra og tók Rannveig Guðmundsdóttir við embættinu.
 1996 - Tvær farþegaþotur frá Saudia og Kazakhstan Airlines rákust á yfir Nýju Delí á Indlandi með þeim afleiðingum að 349 létust.
 1997 - Ramzi Yousef var dæmdur fyrir að hafa skipulagt sprengjutilræðið í World Trade Center 1993.
 1999 - Jarðskjálftinn í Düzce í Tyrklandi olli dauða 845 manns.
 2001 - 260 létust þegar American Airlines flug 587 hrapaði í Queens í New York.
 2001 - Stríðið í Afganistan (2001–2021): Her Talíbana hörfaði frá Kabúl.
 2001 - Ein af elstu kirkjum Svíþjóðar, gamla kirkjan í Södra Råda, brann.
 2003 - 26 létust í sjálfsmorðssprengjuárás á bækistöðvar ítölsku herlögreglunnar í Nassiriya í Írak.
 2007 - The Hope, fjórða breiðskífa íslensku rokksveitarinnar Sign, kom út.
 2008 - Ljósmyndir náðust af fjarreikistjörnum í fyrsta sinn.
 2010 - Asíuleikarnir hófust í Guangzhou í Kína.
 2011 - Silvio Berlusconi sagði af sér embætti forsætisráðherra Ítalíu.
 2014 - Evr­ópska geimferða­stofn­un­in losaði lendingarfarið „Philae“ frá geimfarinu Rosetta og lenti því á halastjörnunni 67P/​Tjurju­mov-Gerasien­ko. Þetta var í fyrsta sinn sem geimfar lenti á halastjörnu.
 2015 - 43 létust og 239 slösuðust í röð sjálfsmorðssprengjuárása í Beirút í Líbanon. Íslamska ríkið lýsti ábyrgð á hendur sér.
 2016 - 50 létust í sprengingu í hofi Shah Noorani í suðurhluta Pakistan. Íslamska ríkið lýsti ábyrgð á hendur sér.
 2017 - Jarðskjálfti sem mældist 7,3 stig reið yfir á landamærum Írans og Íraks. Yfir 500 létust og 70.000 misstu heimili sín.
 2019 – WikiLeaks birti Samherjaskjölin (e. Fishrot Files) sem fjölluðu um meintar mútugreiðslur sjávarútvegsfyrirtækisins Samherja til namibískra stjórnvalda í skiptum fyrir veiðileyfi við strendur Namibíu.
 2023 - Joseph Boakai sigraði sitjandi forseta, George Weah, í seinni umferð forsetakosninga í Líberíu.

 Fædd 
 1493 - Bartolommeo Bandinelli, ítalskur myndhöggvari (d. 1560).
 1615 - Richard Baxter, enskur kirkjuleiðtogi (d. 1691).
 1815 - Elizabeth Cady Stanton, bandarísk kvenréttindakona (d. 1902).
 1817 - Bahá'u'lláh, persneskur trúarleiðtogi (d. 1892).
 1840 - Auguste Rodin, franskur myndhöggvari (d. 1917).
 1857 - Halldór Jónsson, bæjarfulltrúi í Reykjavík (d. 1914).
 1866 - Sun Yat-sen, kínverskur byltingarmaður (d. 1925).
 1891 - Elínborg Lárusdóttir, íslenskur rithöfundur (d. 1973).
 1919 - Úlfur Gunnarsson, íslenskur læknir (d. 1988).
 1929 - Michael Ende, þýskur rithöfundur (d. 1995).
 1929 - Grace Kelly, bandarísk leikkona og furstafrú í Mónakó (d. 1982).
 1948 - Hassan Rouhani, forseti Írans.
 1964 - Alex Carter, kanadískur leikari.
 1968 - Kathleen Hanna, bandarísk tónlistarkona.
 1971 - Þorsteinn Davíðsson, íslenskur lögfræðingur.
 1975 - Jason Lezak, bandarískur sundmaður.
 1977 - Benni McCarthy, suðurafrískur knattspyrnumaður.
 1979 - Cote de Pablo, sílesk leikkona.
 1980 - Ryan Gosling, kanadískur leikari.
 1982 - Anne Hathaway, bandarísk leikkona.
 1990 - Andri Rúnar Bjarnason, íslenskur knattspyrnumaður.

 Dáin 
 607 - Bonifasíus 3. páfi.
 657 - Heilagur Livínus, írskur trúboði.
 1035 - Knútur mikli, Englandskonungur (f. 995).
 1139 - Magnús blindi, Noregskonungur (f. um 1115).
 1202 - Knútur 6., Danakonungur (f. 1162).
 1434 - Loðvík 3., konungur Napólí (f. 1403).
 1641 - Filippus Lúðvík 3. af Hanau-Münzenberg, þýskur greifi (f. 1632).
 1667 - Hans Nansen, danskur stjórnmálamaður (f. 1598).
 1671 - Thomas Fairfax, enskur herforingi (f. 1612).
 1929 - Bogi Th. Melsteð, íslenskur sagnfræðingur (f. 1860).
 1964 - Rickard Sandler, sænskur stjórnmálamaður (f. 1884).
 1964 - Ólafur Friðriksson, íslenskur verkalýðsleiðtogi (f. 1886).
 1969 - José Piendibene, úrúgvæskur knattspyrnumaður og þjálfari (f. 1890).
 1974 - Þórbergur Þórðarson, íslenskur rithöfundur (f. 1888).
 1989 - Dolores Ibárruri, spænskur stjórnmálamaður, aðgerðasinni og blaðamaður (f. 1895).
 2018 - Stan Lee, bandarískur myndasöguhöfundur (f. 1922).

Flokkur:Nóvember